Geidžiai

Geidžiai (žemaidi Geidžē) on küla Leedus Mažeikiai rajoonis Tirkšliai vallas. 

Geidžiai asub Šerkšnė jõe kaldal. Osaliselt ulatub külla Natura 2000 ala Venta keskjooks. Ka jääb osaliselt külla Šerkšnė hüdrograafiline kaitseala.https://www.geoportal.lt/map/ Ümbruskonna elanikud kutsuvad asulat selle kivirohkuse ja teede äärde rajatud kiviaedade pärast Geidžiai kindluseks.

Geidžais on püha Anna kabel. Geidžiai kalmistu jääb ametlikult Spurganai külla.

 Ajalugu 

Küla kohta on teateid aastast 1569, mil see kuulus Tirkšliai mõisale.Feodalinių žemės valdų Lietuvoje inventorių aprašymas. V. Abramavičius. - Vilnius, 1963, lk. 49. Aastal 1862 valmis praegune püha Anna kabeli hoone; kabel ise oli sinna rajatud juba varasematel aastatel. 

Aastal 1920 avati Geidžiais algkool.Švietimo darbas. - 1927. - Nr. 7. - lk. 703. Aastal 1971 osteti eraisikult kooli tarbeks uus kahekorruseline telliskiviehitis. Kohalik kolhoos rajas selle asemele kooli tarbeks sobilikuma hoone. Aastal 2003 sealne kool suleti.

 Kaitstavad mälestised 

Muinsuskaitse all on Trobelė (ka Pirtelė) nime kandev suur kivi, mille kohta räägitakse mitmeid muinasjutte.Geidžių akmuo, vad. Trobele, Pirtele Trobele tähendab väikest Žemaitija piirkonnale omast taret. Selle kohta on rahvasuus käibel jutt teekäijast, kes mitte kusagilt öömaja ei leidnud. Viimaks leidis metsast tare ja veetis seal öö. Tarest lahkudes oli tema selja taga kivi. Kivi ise olevat sinna sattunud, kui Venta jõele paisu ehitada tahtnud kurat selle maha pillas. Ka olevat kivi alla maetud pott kulda, mille üks rändaja kuradi eest sinna peitis.Vaitkevičius V. Senosios Lietuvos šventvietės. Žemaitija, Vilnius 1998, 161-162 lk. Kivi on ka looduskaitse all.Saugomų teritorijų valstybės kadastras

Geidžiai votiivkabel asb aadressil Tirkšlių g. 15. Kabel rajati XX sajandi alguses. Aastal 1912 valminud kabelis asub kompositsioon Pietà.Geidžių kaimo koplytėlė

Geidžiai kabeli rajasid kohalikud parunid Važinskised. Kabeli kohta on teateid Tirkšliai kiriku  inventariraamatus aastast 1773. Kompleksi kuuluvad kabel ja selle kellatorn, seda piirab kiviaed. Nõukogude perioodil kasutati seda kolhoosi laoruumidena.Geidžių Šv. Onos koplyčios pastatų kompleksas XIX sajandi teisel poolel valminud ühekorruselises kellatornis paikneb aastal 1992 valatud kell. Selle esimene rist pärineb aastast 1760.Šv. Onos koplyčios pastatų komplekso varpinė Praegune kabel valmis XIX sajandi teisel poole. See on ühekorruseline hoone, mille lääneküljel asub nelinurkne apsiid. Selle tornikestel asunud metallristid eemaldati ajal, mil hoone kuulus kohalikule kolhoosile. Aastal 1964 eemaldati sealsed kunstiväärtused ja liturgiariistad ning viidi need Telšiai koduloomuuseumisse. Aastal 1991 annetas kunstiajaloolane Antanas Viskontas kabelile uue altari.Geidžių Šv. Onos koplyčios pastatų komplekso Šv. Onos koplyčia

Elanikkond

<tr valign=top><td>
 176 (1902)
 322 (1923)
 278 (1959)
 266 (1970)
 258 (1979)
<td>
 216 (1985)
 167 (1989)
 192 (2001)
 153 (2011)
 115 (2021)

 Viited 

 Välislingid 

Küla portaalis vietoves.Lt
Küla Mažeikiai piirkonna entsüklopeedias

Kategooria:Mažeikiai rajooni külad